อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น

อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น ()

ประวัติ 
อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น เกิดเมื่อวันที่ 9 สิงหาคม ค.ศ. 1914 ณ เมย์เฟียร์ เป็นพระโอรสเพียงพระองค์เดียว เจ้าชายอาร์เธอร์แห่งคอนน็อต และเจ้าหญิงอเล็กซานดรา ดัชเชสแห่งไฟฟ์ เขาเป็นพระนัดดาใน เจ้าหญิงลูอีส พระราชกุมารี และเป็นพระราชปนัดดาใน สมเด็จพระราชินีนาถวิกตอเรียและสมเด็จพระเจ้าเอ็ดเวิร์ดที่ 7 แห่งสหราชอาณาจักร เนื่องจากพระบิดาเป็นพระราชนัดดาและพระมารดาเป็นพระราชปนัดดาในสมเด็จพระราชินีนาถวิกตอเรีย เขาได้รับการบัพติศมาโดยมีพระบิดามารดาทูลหัวคือ พระเจ้าจอร์จที่ 5 แห่งสหราชอาณาจักร (พระราชปิตุลา) พระเจ้าอัลฟอนโซที่ 13 แห่งสเปน สมเด็จพระราชินีอเล็กซานดรา (พระราชปัยยิกา) เจ้าชายอาร์เธอร์ ดยุกแห่งคอนน็อตและสแตรธเอิร์น (พระอัยกา) เจ้าหญิงลูอีส ดัชเชสแห่งอาร์กายล์ เจ้าหญิงแมรี พระราชกุมารีและเคาน์เตสแห่งแฮร์วูด (พระญาติ)
อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น เสียชีวิตเมื่อวันที่ 26 เมษายน ค.ศ. 1943 ณ ออตตาวา แคนาดา โดยสืบเนื่องมาจากการดื่มสุราจนหัวใจวายเฉียบพลันขณะมีอายุเพียง 28 ปี ซึ่งศพของเขาถูกฝังที่ สก็อตแลนด์

เมื่อปี พ.ศ. 2485 เขาได้กลายเป็น  ดยุกที่ 2 แห่งคอนน็อตและสแตรธเอิร์น และเอิร์ลแห่งซัสเซกส์จาก เจ้าชายอาร์เธอร์ ดยุกแห่งคอนน็อตและสแตรธเอิร์น พระอัยกา (ปู่) ของเขาสิ้นพระชนม์ลง

พระอิสริยยศ 
 9 สิงหาคม ค.ศ. 1914 – 20 พฤศจิกายน ค.ศ. 1917: ฮิสไฮเนส เจ้าชายอลาสแตร์แห่งคอนน็อต (His Highness Prince Alastair of Connaught)
 20 พฤศจิกายน ค.ศ. 1917 – 16 มกราคม ค.ศ. 1942: เอิร์ลแห่งแม็กดัฟฟ์ (Earl of Macduff)
 16 มกราคม ค.ศ. 1942 – 26 เมษายน ค.ศ. 1943: ฮิสเกรซ ดยุกแห่งคอนน็อตและสแตรธเอิร์น (His Grace The Duke of Connaught and Strathearn)

บุคคลที่เกิดในปี พ.ศ. 2457
บุคคลที่เสียชีวิตในปี พ.ศ. 2486
ราชวงศ์แซ็ก-โคบูร์กและก็อตธา
เจ้าชายอังกฤษ
ราชวงศ์วินด์เซอร์